als_Latn dik_Latn sag_Latn
Si të mos mjaftonte gjendja aspak e qetë që pas ndeshjes me Elbasanin, “hallet” s’kanë të mbaruar për trajnerin Branica. Ekipi është grumbulluar pasditen e së premtes përpara Bashkisë së qytetit dhe me autobusë është bërë nisja drejt qytetit verior. Por trajneri Branica nuk do të ketë të disponueshëm në këtë takim plot 7 lojtarë. Që nga Lundraxhiu që ka plotësuar kartonët e verdhë dhe nga sulmuesi Mustafai që gjithashtu nuk ka udhëtuar me ekipin. Ndërsa portieri Ajazi, mesfushori Gjata, sulmuesit Dërvishi dhe Branica dhe mbrojtësi Xhyra nuk do të jenë të disponueshëm për shkak të dëmtimeve dhe gjendjes virusale. Kjo e ka detyruar Branicën që të mendojë në ndërtimin e një formacioni emergjence.
Peqinasit pa shtatë lojtarë drejt Pukës0
Share.
als_Latn als_Latn eng_Latn